Lauluke, eli laulun korvike
On nytte Suomen kansan suus’
 kielioppi aivan uus’.
 Missä kaksi juttelee,
 niin aina kaikuu =ke ja -ke!
 Kaikki on nyt vastiketta,
 soossikin on »kastiketta«.
 On vanha kieli pilalla,
 siks’ uusi on nyt tilalla.

 Me ennen saatiin kovat teet,
 nyt juodaan hienot Viinakkeet.
 Jos aamuin vaivaa piinakkeet . . .
 auttaa Vichyt ja selvikkeet.
 Ennen luettiin romaaneita,
 nekin on nyt kirjakkeita.
 Poikamiehet heiloilleen
 huutelee »hei! Vaimokkeet!

 Jos aijot lähtee matkaamaan
 tuonne suureen maailmaan
 on mukanani tarvikkeet
 ja kaikellaiset kannikkeet.
 Sä lipun ostat asemalta
 mutt’ junaan nouset seisakkeelta.
 Rallatellen laulukkeen . . .
 sä kaivat esiin riemukkeet.

 Kun sitten kohtaat neidokkeen,
 ja istut hänen vierelleen
 Toivot hieman viihdykettä
 mutt’ varo liikaa kiihdykettä
 ettei kävis niinkin, että
 joudut maksaan eläkettä
 kun saat pientä perheenlisäkettä
 joka huutaa »Isäkettä«.

Lähde: N:o 1 Laulukkeita ja Tanssisäveleitä MATTI JURVAN ohjelmistosta. 1934.

Laulut
Matti Jurva
1934